I mai 1989 erklærte Den litauiske sosialistiske sovjetrepublikk territoriell suverenitet, og i mars 1990 vedtok Det øverste råd (tidligere Det øverste sovjet) enstemmig å gjenopprette Republikken Litauen. Republikken var i prinsippet den samme som ble okkupert i 1940. Litauens uavhengighet ble først anerkjent av Island, etterfulgt av andre vestlige land, som mente at Litauens innlemmelse i Sovjetunionen stred mot folkeretten.